Document ID: 31979R0561

Nõukogu määrus (EMÜ) nr 561/79,
5. märts 1979,
mõiste "päritolustaatusega tooted" määratlust ja halduskoostöö meetodeid käsitlevat Euroopa Majandusühenduse ja Tuneesia Vabariigi vahelise koostöölepingu protokolli muutva EMÜ-Tuneesia koostöönõukogu otsuse nr 3/78 kohaldamise kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 113,
võttes arvesse komisjoni ettepanekut
ning arvestades, et:
Euroopa Majandusühenduse ja Tuneesia Vabariigi vaheline koostööleping [1] kirjutati alla 25. aprillil 1976 ning jõustus 1. jaanuaril 1979;
vastavalt mõiste "päritolustaatusega tooted" määratlust ja halduskoostöö meetodeid käsitleva protokolli artiklile 28 on EMÜ-Tuneesia koostöönõukogu võtnud vastu otsuse nr 3/78 nimetatud protokolli muutmise kohta päritolureeglite suhtes;
kõnealust otsust tuleks kohaldada ühenduses,
ON VASTU VÕTNUD KÄESOLEVA MÄÄRUSE:
Artikkel 1
EMÜ-Tuneesia koostöönõukogu otsust nr 3/78 kohaldatakse ühenduses.
Otsuse tekst on lisatud käesolevale määrusele.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Seda kohaldatakse alates 1. jaanuarist 1979.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. märts 1979

Labels: 10
18
3
5